TNPC พุ่งกระฉูด 14% ลุ้น Q2 โตต่อ รับออเดอร์หนังเทียม-แผ่นผืนพลาสติกยานยนต์ทะลัก
TNPC พุ่งกระฉูด 14% ลุ้นผลงาน Q2/65 โตต่อ รับออเดอร์หนังเทียม-แผ่นผืนพลาสติกยานยนต์ทะลัก โดย ณ เวลา 15:08 น. อยู่ที่ระดับ 3.12 บาท บวก 0.38 บาท
TNPC พุ่งกระฉูด 14% ลุ้นผลงาน Q2/65 โตต่อ รับออเดอร์หนังเทียม-แผ่นผืนพลาสติกยานยนต์ทะลัก โดย ณ เวลา 15:08 น. อยู่ที่ระดับ 3.12 บาท บวก 0.38 บาท
21 มิ.ย. 2565

ผู้สื่อข่าวรายงานว่า วันนี้(21 มิ.ย.2565) ราคาหุ้นบริษัท ไทยนามพลาสติกส์ จำกัด (มหาชน) หรือ TNPC ณ เวลา 15:08 น. อยู่ที่ระดับ 3.12 บาท บวก 0.38 บาท หรือ 13.87% ด้วยมูลค่าซื้อขาย 145.39 ล้านบาท คาดเก็งกำไรผลประกอบการไตรมาส 2 โตต่อเนื่อง

โดยบริษัท ไทยนามพลาสติกส์ จำกัด (มหาชน) หรือ TNPC รายงานผลการดำเนินงานงวดไตรมาส 1  สิ้นสุด ณ วันที่ 31 มีนาคม 2565 มีกำไรสุทธิ 54.29 ล้านบาท เพิ่มขึ้น 82% จากช่วงเดียวกันปีก่อนอยู่ที่ 29.71 ล้านบาท
เนื่องจากรายได้ขายจำนวน 335.06 ล้านบาท เพิ่มขึ้นจำนวน 78.98 ล้านบาท หรือเพิ่มขึ้นร้อยละ 30.84 เมื่อเทียบกับไตรมาสเดียวกันของปีก่อน เป็นผลมาจากการฟื้นตัวของเศรษฐกิจไทย ส่งผลให้อุตสาหกรรมยานยนต์ไทยฟื้นตัวเพิ่มขึ้นอย่างต่อเนื่อง นอกจากนี้มีกำไรจากอัตราแลกเปลี่ยนจำนวน 24.99 ล้านบาท เพิ่มขึ้นจำนวน 20.50 ล้านบาท เมื่อเทียบกับไตรมาสเดียวกันปีก่อน
อนึ่ง TNPC ผลิตและจำหน่ายผลิตภัณฑ์พลาสติกกึ่งสำเร็จรูป- หนังเทียมและแผ่นผืนพลาสติก สำหรับอุตสาหกรรมยานยนต์ รองเท้ากีฬา เฟอร์นิเจอร์และเครื่องหนังแฟชั่น- แผ่นผืนพลาสติกชนิดอ่อนที่ใช้ในครัวเรือน งานวิศวกรรมโยธาและงานเกษตร